СЪОБЩЕНИЕ ЗА ПРОВЕЖДАНЕ НА КОНСУЛТАЦИИ


На основание чл. 20, ал. 1, т. 1 от Наредбата за условията и реда за извършване на екологична оценка на планове и програми и чл. 127, ал. 2 от Закона за устройство на територията, Община Гулянци съобщава, че в периода 14.03.2018 г. – 14.04.2018 г. (30 дни) се провеждат консултации по Предварителен проект на Общ устройствен план на община Гулянци и Екологична оценка към него.
Предварителният проект на Общия устройствен план, докладът за Екологична оценка и всички приложения към тях, са на разположение на заинтересованите лица, всеки работен ден от 8.30 ч. до 17.00 ч., в сградата на Общинската администрация: гр. Гулянци, ул. „Васил Левски“ № 32, партер, стая № 103.
Становища и мнения могат да се депозират в деловодството на Общинската администрация, всеки работен ден от 8.30 ч. до 17.00 ч., или на електронна поща: obshtina_gulianci@mail.bg.
Лице за допълнителни устни разяснения на място: Андриян Аурелов, гл. специалист „Кадастър и регулация“, тел.: 06561/2171
[bookmark: _GoBack]Краен срок за провеждане на консултациите и депозиране на становища: 17.00 ч. на 14.04.2018 г.

Възложител на Общия устройствен план е Община Гулянци, гр. Гулянци - 5960, Област Плевен, ул. „Васил Левски“ № 32; тел.: 6561/2171; e-mail: obshtina_gulianci@mail.bg; http://www.gulyantsi.net; представлявана от Лъчезар Яков, кмет.

Общият устройствен план на Община Гулянци (ОУПО - Гулянци) се изготвя на основание общите разпоредби на Глава шеста от Закона за устройство на територията (ЗУТ) и в частност – на предвижданията на Раздел II – Общи устройствени планове. Конкретните изисквания, поставени в заданието, са съобразени с Наредба № 8 към ЗУТ за обема и съдържанието на устройствените схеми и планове и общата нормативна уредба на Република България.
 
Времевият диапазон за действие на ОУПО Гулянци е в съответствие с разпоредбите на Наредба № 8 за обема и съдържанието на устройствените схеми и планове и Заданието за проектиране. ОУПО Гулянци е с далекоперспективен хоризонт от 20 години, като в процеса на планиране и в последствие, в процеса но прилагане, ще се взимат предвид седемгодишните планове за развитие на общините.

	ОУПО е с общински обхват. Съгласно чл. 15, ал. 1 от Наредба № 8 за обема и съдържанието на устройствените схеми и планове към ЗУТ, обхватът на ОУПО е цялата територия на Община Гулянци, включвайки общинския център и съседното населено място, заедно с техните землища.

	На територията на Община Гулянци попадат следните елементи от Националната екологична мрежа:
Защитена зона „Карабоаз“ (Код в регистъра: BG0000335) 
Защитена зона „Река Вит“ (Код в регистъра: BG0000181)
Защитена зона „Река Искър“ (Код в регистъра: BG0000613)
Защитена зона „Никополско плато” (Код в регистъра: BG0000247)
Защитена местност „ГЕНЧОВ ОРМАН“ (Код в регистъра: 314)
Защитена местност „КАТИНАТА“ (Код в регистъра: 326)
Защитена местност „ЧЕРВЕНИЯТ БРЯГ“ (Код в регистъра: 310)

	Главната цел на Общия  устройствен  план  на  общината е да създаде пространствена планова основа за нейното дългосрочно устойчиво устройствено развитие, в съответствие с приетите стратегически документи за регионално развитие и със специфичните за Община Гулянци природни, културно-исторически, туристически и други ресурси.
При насърчаване на развитието на една община трябва да се съблюдава баланса между икономическия растеж, социалния просперитет, използваемостта на природните ресурси и екологичното равновесие.
За да е ефективен този дългосрочен план следва той да бъде гъвкав и да отговаря на променящите се условия и потребностите на населението в бъдеще.
За да се изпълни главната цел, следва да се изпълнят следните специфични цели:
· Регулиране на процесите на урбанизация и планиране на дейностите за запазване на баланса между урбанизирани територии и природна среда.
· Създаване на устройствени условия, в съответствие с принципите на стратегическите документи по Закона за регионалното развитие.
· Развитие и оползотворяване на потенциала на природното и културното наследство в общината и същевременно планиране на действията за тяхното дългосрочно съхранение.
· Да се създаде планова основа за дългосрочно, устойчиво устройствено развитие на урбанизираните територии , както и  на териториите извън тях.
· Създаване на условия за социално-икономическо развитие.
· Да се осигури равнопоставеност на физическите и юридическите лица при реализиране на инвестиционни инициативи.
· Определяне на границите на териториите, спрямо предназначението им, както и допустимите дейности и ограничаващите разпореждания в тях, изискванията при използването и мерките за опазването им.
· Определяне насоките на териториално развитие на урбанизираните територии, спрямо земеделските, горските и защитените територии, с оглед на балансирано развитие на общината и предотвратяване на нарушаване на зонирането на територията. Това е важно поради необходимостта от запазване на местните хабитати, микроклимата и ресурсите на общината, както количествено, така и качествено.
· Осигуряване на възможност за възстановяване на нарушените територии и определяне на последващото им предназначение.
· Предвиждане на подходящото развитие на техническата инфраструктура и обвързването на националните  инфраструктурни коридори с европейските.
· Определяне устройството на поземлените имоти съобразно конкретното им предназначение и да осигуряват опазването на културно-историческото наследство.
· Определяне правилата и нормативите за прилагане на устройствените планове съобразно  местните  и регионални характеристики на териториите - предмет на устройственото планира
· Определяне необходимите мерки и дейности за обновяване на публичната среда в общината.
· Стимулиране на икономическото развитие, чрез създаване на планова основа за привличане на инвестиции.
· Създаване на баланс между частните и обществените интереси на територията на общината, отчитайки едновременно правото на собственост и нуждата от защита на обществения интерес.
· Опазване и използване на потенциала на природните дадености и културно-историческото наследство.
· Повишаване на квалификацията на населението в общината и потенциала на различните управленски структури (предимно тези в административните служби).
Като резултат от постигането на главната цел се очаква да се привлекат фирми на подготвени терени, за да се разкрият работни места в онези сфери, в които общината заедно с бизнеса и образователните институции ще подготви необходимите кадри, а възможностите за развитие и по-добър стандарт ще променят демографската картина.

Финансирането на изработването на ОУПО се осъществява със съдействието на държавния бюджет (МРРБ).

	Срокове за изработване на ОУПО:
	За Предварителния проект на ОУПО - ориентировъчно 7 месеца;
	За Окончателния проект на ОУПО - ориентировъчно 3 месеца.
	Забележка: Тези срокове са за изпълнението на проектно-проучвателните работи; в тях не се включва необходимото време за административните процедури по обсъждания на ОУПО, както и на ЕО и ОС към него и вземане на решение от РИОСВ и Общинския съвет за одобряването му.

Съгласно разпоредбите на ЗУТ, ОУП се одобрява от Общинския съвет на Община Гулянци и се прилага от Община Гулянци.

